Madsen er uddannet kommuneassistent, men blev i [[1983]] ansat i [[Socialdemokratiet]] som pressesekretær. Fra [[1986]] til [[1995]] var han journalist, redaktionschef og medlem af chefredaktionen på ''[[B.T.]]''; dog afbrudt af tre måneder på ''[[Ekstra Bladet]]''. Han kom i [[1995]] til ''[[Bornholms Tidende]]'' som souschef og i ''[[1997]]'' til ''[[Fyns Amts Avis]]'' som ansvarshavende chefredaktør og administrerende direktør. Samme stilling fik han i [[1999]] ved [[JydskeVestkysten]]. I [[2001]] kom han til ''[[Berlingske Tidende]]'' som ansvarshavende chefredaktør og adm. direktør. Han fratrådte stillingen allerede året efter og blev i 2003 medlem af [[DR]]'s bestyrelse, hvorfra han trak sig i [[2004]]. I [[2005]] blev han direktør for Skandinavisk Bladforlag og rejsemagasinet ''[[Take Off]]'', og i [[2007]] blev han chefredaktør for ''Lokalavisen Valby'', der udgives af [[Berlingske Lokalaviser]]. Han blev i [[2009]] bortvist og afskediget under anklager om grov illoyalitet, idet han forsøgte at etablere sin egen lokalavis i samarbejde med en af lokalavisens underleverandører, efter det blev klart at Lokalavisen Valby ikke kunne fortsætte driften pga. bladets løbende underskud.<ref>{{Cite web |url=http://borsen.dk/medier/nyhed/156612/ |title=Karsten Madsen fyret på grund af grov illoyalitet. ''Dagbladet Børsen'', 30. april 2009 |access-date= 6. juni 2010 |archive-date= 2. maj 2009 |archive-url=https://web.archive.org/web/20090502204039/http://borsen.dk/medier/nyhed/156612/ |url-status=dead }}</ref>
Levende_personer Personbillede_savnes Historie Erhvervsliv Journalistik Kultur